《田家》
宋代·赵崇嶓

方春事锄犂，晚节多黍稌。
鸡豚乐丰岁，一饮轻万事。
少长情乐乐，呼唤相尔汝。
虽无礼节拘，气象应近古。
先进不可期，无怀在农圃。

作者简介：赵崇嶓字汉宗，号白云，南丰人。生于庆元四年（1198），商王元份八世孙。嘉定十六年（1223）进士。授石城令，改淳安。尝上疏极论储嗣未定及中人专横。官至大宗正丞。卒于宝祐四年（1256）以前。有《白云稿》。《宋史·宗室世系表》：商王元份九世孙汝悉长子。诗词兼有。